25.5.2023
EL
Επίσημη Εφημερίδα της Ευρωπαϊκής Ένωσης
C 184/19
1.9.
Η ΕΟΚΕ θεωρεί άκρως απαραίτητη τη μεταφορά τεχνογνωσίας —όπως προβλέπεται στην Ακαδημία του Νέου Ευρωπαϊκού Μπάουχαους— όπως και την παροχή κατάλληλης εκπαίδευσης και κατάρτισης σε εθνικό επίπεδο.
Η κατάρτιση και η επιμόρφωση σχετικά με τη χρήση νέων βιώσιμων κατασκευαστικών μεθόδων και υλικών είναι απαραίτητη για όλους όσοι εμπλέκονται στη διαδικασία κατασκευής: πολεοδόμους, αρχιτέκτονες, μηχανικούς, τεχνικούς, ειδικούς στον τομέα ΤΠ και οικοδόμους. 1.10.
Κατά την άποψη της ΕΟΚΕ, οι βασιζόμενες στην ποιότητα διαδικασίες σύναψης συμβάσεων, με συνεκτίμηση κριτηρίων σχετικών με τη βιωσιμότητα και τον κύκλο ζωής, καθώς και η επιλογή κατάλληλων διαδικασιών σύναψης συμβάσεων που επιτρέπουν καινοτόμες λύσεις, αποτελούν προϋπόθεση για την επίτευξη των στόχων για το κλίμα και την προώθηση των κατασκευών από ξύλο.
Η ΕΟΚΕ ζητεί επομένως, αφενός, να ενισχυθεί η νομική υποχρέωση για ποιοτικό ανταγωνισμό και προσαρμοσμένες στο κλίμα δημόσιες συμβάσεις και, αφετέρου, να ληφθούν μέτρα για την κατάλληλη κατάρτιση των αναθετουσών δημοσίων αρχών. 1.11.
Η ΕΟΚΕ καλεί τα κράτη μέλη να συμμετάσχουν στην πρωτοβουλία της αυστριακής και της φινλανδικής κυβέρνησης Wood POP, η οποία αποσκοπεί στην κινητοποίηση δημόσιων και ιδιωτικών φορέων του τομέα της ξυλείας σε εθνικό και περιφερειακό επίπεδο και στην προώθηση του επαναπροσανατολισμού των επενδύσεων προς βιώσιμες λύσεις βιολογικής προέλευσης και αξιακές αλυσίδες βασιζόμενες στο ξύλο.
2.
Γενικές παρατηρήσεις 2.1.
Η παράδοση οικοδόμησης με βάση το ξύλο έχει μακραίωνη ιστορία καινοτομίας.
Η χρήση βιώσιμων υλικών συμπεριελήφθη, μεταξύ άλλων, στην ιδεολογία του Νέου Ευρωπαϊκού Μπάουχαους (1).
2.2. Η ΕΟΚΕ συμφωνεί με την άποψη της Επιτροπής ότι τα καινοτόμα, βιολογικά και βιώσιμα (δομικά) υλικά, τα οποία παρασκευάζονται με διαδικασίες που συνεπάγονται χαμηλές εκπομπές διοξειδίου του άνθρακα, είναι υψίστης σημασίας σε σχέση με την πράσινη μετάβαση.
Σύμφωνα με την έκθεση για τα κτίρια του Διεθνούς Οργανισμού Ενέργειας (ΔΟΕ) (2), στα κτίρια αναλογεί επί του παρόντος (2021) το 33 % των παγκόσμιων εκπομπών διοξειδίου του άνθρακα.
Το μεγαλύτερο μέρος των εκπομπών συνδέεται άμεσα και έμμεσα με τη λειτουργία των κτιρίων, το 6,4 % (2021) ωστόσο προκαλείται κατά την οικοδόμηση και την παρασκευή δομικών υλικών.
Οι μεταφορές, οι κατεδαφίσεις και η κατασκευή υποδομών δεν λαμβάνονται υπόψη εν προκειμένω.
Οι εκπομπές που προκαλούνται κατά τις μεταφορές καταλογίζονται στον τομέα των μεταφορών.
Εκ των ανωτέρω διαπιστώνεται ότι οι οφειλόμενες στην οικοδόμηση πραγματικές εκπομπές είναι υψηλότερες.
Σύμφωνα με στοιχεία της Επιτροπής, εντός της ΕΕ τα κτίρια ευθύνονται για το 40 % περίπου της κατανάλωσης ενέργειας και για το ένα τρίτο περίπου των εκπομπών αερίων του θερμοκηπίου στην ΕΕ.
Οι μειώσεις των εκπομπών αερίων του θερμοκηπίου οφείλονται κυρίως στα μέτρα στον τομέα της ενεργειακής ανακαίνισης, στο μεγαλύτερο μερίδιο των παρόχων ενέργειας από ανανεώσιμες πηγές και στον εκσυγχρονισμό των εγκαταστάσεων θέρμανσης.
Παρατηρείται όμως, αντιθέτως, αύξηση των κύριων κατοικιών και του καθαρού εμβαδόν ανά κατοικία.
2.3. Η ΕΟΚΕ υπογραμμίζει την τεράστια σημασία των δασών για τη ζωή των ανθρώπων σε ολόκληρο τον κόσμο.
Για παράδειγμα, τα 400 δισεκατομμύρια δέντρα της Ευρώπης απορροφούν σχεδόν το 9 % των εκπομπών αερίων του θερμοκηπίου στην Ευρώπη.
Η ΕΟΚΕ έχει επίγνωση του γεγονότος ότι η αποψίλωση των δασών αποτελεί τεράστιο πρόβλημα παγκοσμίως, ωστόσο εντός της ΕΕ σημειώνεται αύξηση των δασικών πόρων.
Μεταξύ 1990 και 2020, οι δασικές εκτάσεις αυξήθηκαν κατά 9 %, ο δε όγκος της ξυλείας στα ευρωπαϊκά δάση κατά 50 %.
(3) Η ΕΟΚΕ υποστηρίζει πλήρως όλες τις προσπάθειες της Ευρωπαϊκής Επιτροπής για την αντιμετώπιση του παγκόσμιου προβλήματος και τονίζει την ανάγκη συνεχούς ενίσχυσης της υγείας και της ανάπτυξης των δασών.
Η αύξηση του μεριδίου του ξύλου στις κατασκευές με σκοπό τη μείωση των εκπομπών διοξειδίου του άνθρακα πρέπει να ενθαρρυνθεί μέσω μιας ενεργού και βιώσιμης διαχείρισης των δασών σε ολόκληρη την ΕΕ και δεν πρέπει να παρεμποδίζεται από περιορισμούς οφειλόμενους σε ζητήματα πολιτικής. 2.4.
Η ΕΟΚΕ διαπιστώνει, επομένως, ότι η αξιοποίηση του δυναμικού των κατασκευών από ξύλο (είτε πρόκειται για τεχνικές κατασκευής αμιγώς από ξύλο είτε όχι) για την προστασία του κλίματος πρέπει να συνδέεται άρρηκτα με τη βιώσιμη διαχείριση των δασών.
Στο πλαίσιο του αυστριακού έργου CareforParis (4), για το οποίο συνεργάστηκαν το Bundesforschungszentrum für Wald [Ομοσπονδιακή Υπηρεσία Ερευνών για τα Δάση (BFW)], το Universität für Bodenkultur [Πανεπιστήμιο φυσικών πόρων και βιοεπιστημών (BOKU)], το Wood K Plus και το Umweltbundesamt (Ομοσπονδιακή υπηρεσία περιβάλλοντος), προβλήθηκαν και αναλύθηκαν διάφορα πιθανά σενάρια για τη διαχείριση των δασών.
Αυτά βασίζονται σε διαφορετικές κλιματικές αλλαγές και στρατηγικές προσαρμογής για τα αυστριακά δάση και προμηνύουν πιθανές εξελίξεις έως το 2150.
Αναλύθηκαν διεξοδικά το αποτύπωμα άνθρακα των δασών και των προϊόντων ξυλείας, καθώς και η αποτροπή εκπομπών διοξειδίου του άνθρακα μέσω της χρήσης προϊόντων ξυλείας.
Ο συνδυασμός της ανάπτυξης των δασών, της χρήσης ξυλείας και της αποτροπής των εκπομπών αερίων
(1) (2) (3) (4)
ΕΕ C 275 της 18.7.2022, σ.
73· ΕΕ C 155 της 30.4.2021, σ. 73.
Έκθεση του ΔΟΕ για τα κτίρια (2022), διαθέσιμη στην ιστοσελίδα: https://www.iea.org/reports/buildings https://foresteurope.org/wp-content/uploads/2016/08/SoEF_2020.pdf Weiss P., Braun M., Fritz D., Gschwantner T., Hesser F., Jandl R., Kindermann G., Koller T., Ledermann T., Ludvig A., Pölz W., Schadauer K., Schmid B.F., Schmid C., Schwarzbauer P., Weiss G. 2020: Τελική Έκθεση για το έργο CareforParis.
Klima- und Energiefonds Wien (ταμείο της Βιέννης για το κλίμα και την ενέργεια).